### NN 27/2026 (18.3.2026.), Pravilnik o izmjenama i dopunama Pravilnika o dodatnim organizacijskim zahtjevima društava za upravljanje alternativnim investicijskim fondovima

Hrvatska agencija za nadzor financijskih usluga

319

Na temelju članka 17. stavaka 8. i 9., članka 67. stavka 6. i članka 68. Zakona o alternativnim investicijskim fondovima (»Narodne novine«, broj 21/18, 126/19, 110/21, 83/23, 152/24 i 13/26), Hrvatska agencija za nadzor financijskih usluga na sjednici Upravnog vijeća održanoj 12. ožujka 2026. godine donosi

PRAVILNIK

O IZMJENAMA I DOPUNAMA PRAVILNIKA O DODATNIM ORGANIZACIJSKIM ZAHTJEVIMA DRUŠTAVA ZA UPRAVLJANJE ALTERNATIVNIM INVESTICIJSKIM FONDOVIMA

Članak 1.

U Pravilniku o dodatnim organizacijskim zahtjevima društava za upravljanje alternativnim investicijskim fondovima (»Narodne novine«, broj 25/19) u članku 1. stavku 1. točki 2. briše se točka iza broja »2.«.

U točki 3. iza riječi: »upravljanje« dodaju se riječi: »mrežnim i«, a iza riječi: »sustavom« brišu se riječi: »malog i« dodaju se riječi: »srednjeg UAIF-a«.«

U stavku 2. riječi: »i mali« brišu se.

Članak 2.

U članku 2. u prvoj rečenici riječi: »(»Narodne novine« broj 21/2018, dalje: Zakon) zamjenjuju se riječima: (»Narodne novine«, broj 21/18, 126/19, 110/21, 83/23, 152/24 i 13/26, dalje: Zakon)«.

Iza točke 13. dodaje se točka 14. koja glasi:

»14. IKT rizik podrazumijeva vjerojatnost da određena prijetnja iskorištavanjem ranjivosti resursa informacijskog sustava ostvari negativan učinak na poslovanje UAIF-a.«.

Članak 3.

Naslov iznad članka 6. i članak 6. mijenjaju se i glase:

»PRIMJERENO UPRAVLJANJE MREŽNIM I INFORMACIJSKIM SUSTAVOM SREDNJEG UAIF-a

Članak 6.

(1) Srednji UAIF je dužan propisati, primjenjivati i redovito ažurirati politiku sigurnosti mrežnog i informacijskog sustava ­UAIF-a. Politika sigurnosti mora sadržavati načela, mjere i postupke kojima će se osigurati povjerljivost, cjelovitost i dostupnost podataka koji se obrađuju u mrežnom i informacijskom sustavu UAIF-a.

(2) Srednji UAIF je dužan propisati, primjenjivati i redovito ažurirati interne akte koji uređuju primjereno korištenje mrežnog i informacijskog sustava UAIF-a.

(3) Srednji UAIF je dužan propisati, primjenjivati i redovito održavati plan oporavka od štetnih događaja. Plan oporavka od štetnih događaja mora sadržavati mjere i postupke za oporavak prekinutih poslovnih sustava u razumnom roku.

(4) Srednji UAIF je dužan, u okviru sustava upravljanja rizicima, uspostaviti prikladni okvir za upravljanje IKT rizicima koji omogućuje učinkovitu identifikaciju, procjenu i obradu IKT rizika, uključujući rizike koji proizlaze iz ugovornih odnosa s trećim stranama.«.

Članak 4.

U članku 9. stavku 1. točki 1. podtočki a) riječi: »40.000.000 kuna,« zamjenjuju se riječima: »5.500.000,00 eura«.

U podtočki c) riječi: »4 milijarde kuna« zamjenjuju se riječima: »550 milijuna eura«.

Članak 5.

U članku 10. oznaka stavka (1) briše se.

U točki 6. riječi: »postupka predstečajne nagodbe,« brišu se.

Članak 6.

U naslovu iznad članka 11. riječ: »MALOG« zamjenjuje se riječju: »SREDNJEG«.

U članku 11. stavku 2. u prvoj rečenici riječ: »mali« zamjenjuje se riječju: »srednji«.

Članak 7.

U članku 12. stavku 1. riječ: »mali« zamjenjuje se riječju: »srednji«.

U stavku 2. u uvodnoj rečenici i točkama 1. – 5. riječ: »mali« zamjenjuje se riječju: »srednji«.

U stavku 3. riječ: »malog« zamjenjuje se riječju: »srednjeg« na oba mjesta u rečenici.

U stavku 4. riječ: »Mali« zamjenjuje se riječju: »Srednji«, a riječ: »malog« zamjenjuje se riječju: »srednjeg«.

U stavku 5. točki 1. iza riječi: »odluka o ulaganjima« dodaje se riječ: »AIF-a«, a riječ: »mali« zamjenjuje se riječju: »srednji«.

U točki 5. riječ: »malog« zamjenjuje se riječju: »srednjeg«.

U točki 10. riječ: »malog« zamjenjuje se riječju: »srednjeg«.

U stavku 6. riječ: »Mali« zamjenjuje se riječju: »Srednji«, a riječ: »malog« zamjenjuje se riječju: »srednjeg«.

ZAVRŠNA ODREDBA

Članak 8.

Ovaj Pravilnik stupa na snagu osmoga dana od dana objave u »Narodnim novinama«, osim članaka 6. i 7. koji stupaju na snagu 1. srpnja 2026. godine.

Klasa: 011-01/26-02/01

Urbroj: 326-01-70-72-26-1

Zagreb, 12. ožujka 2026.

Predsjednik
 Upravnog vijeća
 dr. sc. Ante Žigman, v. r.